Այսօր մեկնարկել է Ազգային Ժողովի հերթական նստաշրջանը, որն առաջինն է թավշյա հեղափոխությունից և Նիկոլ Փաշինյանի կառավարության ձևավորումից հետո: Խորհրդարանը նախ ողջունել է 6 նոր պատգամավորներին, որոնց մի մասը փոխարինել է գործադիր աշխատանքի տեղափոխված իրենց գործընկերներին, մյուս մասը ԱԺ է եկել մանդատը վայր դրած գործընկերների փոխարեն: Նոր մանդատ ստացած պատգամավորներն այսօր նաև երդվել են, որից հետո խորհրդարանը անցել է օրենսդրական նախաձեռնությունների քննարկմանը: